Flatøy

Flatøy (eller Flatøyni) er en øy i Alver kommune i Vestland som nå er et trafikk-knutepunkt med broer over Hagelsundet (Hagelsundbrua) til Knarvik i Lindås, Nordhordlandsbrua over Salhusfjorden til Bergen, og Krosnessundbrua til Holsnøy. På den nordvestlige delen av øyen lå fortet Håøy som var en del av Bergen festning.

På øyen driver Frank Mohn Flatøy AS sin olje- og gassdivisjon, med produksjon av pumper.

Historie
Håøy har hatt militær bruk i over 1000 år, fra vikingtiden fram til 1957.

Flatøy flystasjon ble opprettet i 1917 som base for militære sjøfly, og fra 1920 var den base for Det Norske Luftfartsrederi AS, som drev ruteflyging Bergen–Haugesund–Stavanger. Den 8. april 1940 hadde Marinens flyvevåpens 2. avdeling 3 speiderfly og 2 torpedofly stasjonert på Flatøy. Den tyske okkupasjonsmakten overtok deretter basen.

Etter krigen brukte Thor Solbergs flyselskap Flatøy flystasjon i noen år.

Flatøy skule ble åpnet i 1937 og be nedlagt i 2010.

 Referanser 

Kategori:Øyer i Alver
Kategori:Bosetninger i Alver
Kategori:Tidligere fergesteder i Hordaland
Kategori:Sjøforsvaret
Kategori:Artikler i sjøfart-prosjektet